రామ్ సహాయ యాదవ్

రామ్ సహాయ ప్రసాద్ యాదవ్ (జననం 24 జూలై 1971) నేపాల్ రాజకీయ నాయకుడు. ఆయన  2023 నుండి నేపాల్ 3వ ఉపాధ్యక్షుడిగా ఉన్నారు. రామ్ సహాయ 2018 నుండి 2023 వరకు నేపాల్ ఫెడరల్ పార్లమెంట్ సభ్యుడిగా, 2022 నుండి 2023 వరకు అటవీ & పర్యావరణ మంత్రిగా పని చేశాడు.
జననం, విద్యాభాస్యం 
రామ్ సహాయ ప్రసాద్ యాదవ్ 1971 జూలై 24న నేపాల్‌లోని బస్వారియా తోలేలో జన్మించాడు. యాదవ్ మాధేషి తెగకు చెందినవాడు, అతని కుటుంబం రైతులు. ఆయన బాస్బారియా గ్రామీణ మునిసిపాలిటీలోని శ్రీ నేపాల్ నేషనల్ ప్రైమరీ స్కూల్, కచోర్వాలోని శ్రీ జనతా లోయర్ సెకండరీ స్కూల్‌లో చదువుకున్నాడు. ఆయన 1990లో బీహార్ ఇంటర్మీడియట్ ఎడ్యుకేషన్ కౌన్సిల్‌లో సైన్స్ & మ్యాథమెటిక్స్ ISCలో ఉత్తీర్ణుడయ్యాడు. ఆయన 1993లో SLK కాలేజీ నుండి సైన్స్ బ్యాచిలర్ డిగ్రీని, 1998లో ఠాకూర్ రామ్ మల్టిపుల్ క్యాంపస్ నుండి బ్యాచిలర్ ఆఫ్ ఎడ్యుకేషన్ డిగ్రీని పొందాడు.  
వ్యక్తిగత జీవితం
యాదవ్ చంపా దేవి యాదవ్‌ను వివాహం చేసుకున్నాడు, వారికీ  ముగ్గురు పిల్లలు ఉన్నారు.  
రాజకీయ జీవితం
రామ్ సహాయ యాదవ్ 1991 నుండి 2008 వరకు కలైయాలోని శ్రీ పన్నాదేవి కన్యా సెకండరీ స్కూల్‌లో సైన్స్ , గణిత ఉపాధ్యాయుడిగా పని చేశాడు.  

యాదవ్ 1990లో నేపాల్ సద్భావన పార్టీలో చేరి ఆ పార్టీ 3వ, 4వ & 5వ సమావేశాలకు హాజరయ్యాడు. ఆయన మాధేషి జన అధికార్ ఫోరం, నేపాల్ మొదటి అధ్యక్షుడిగా ఉన్నాడు.  ఫెడరల్ సోషలిస్ట్ పార్టీ, మాధేషి జన అధికార్ ఫోరం, నేపాల్ విలీనం అయ్యి ఫెడరల్ సోషలిస్ట్ ఫోరం, నేపాల్ (FSFN)ను ఏర్పాటు చేశాయి, దీనికి యాదవ్ 2015లో ప్రధాన కార్యదర్శిగా ఉన్నారు. 

యాదవ్ 2008 ఎన్నికల్లో 1వ నేపాల్ రాజ్యాంగ సభలో ఒక స్థానాన్ని గెలుచుకున్నాడు, కానీ 2వ నేపాల్ రాజ్యాంగ సభలో ఒక స్థానాన్ని కూడా గెలుచుకోలేదు. ఆయన 2017 ఎన్నికల్లో  నేపాలీ కాంగ్రెస్ నామినీ రాధే చంద్ర యాదవ్‌ను ఓడించి బారా 2 నుండి నేపాల్ ఫెడరల్ పార్లమెంట్ 1వ సెషన్‌కు ఎన్నికయ్యాడు. ఆయన 2022 లో తిరిగి ఎన్నికయ్యాడు.

యాదవ్  ప్రధాన మంత్రి షేర్ బహదూర్ దేవుబా తన మంత్రివర్గంలో అటవీ & పర్యావరణ మంత్రిగా పని చేసి ఆ తరువాత 2023 ఎన్నికల్లో పీపుల్స్ సోషలిస్ట్ పార్టీ, నేపాల్ (PSP-N) నామినీగా యాదవ్ ఉపాధ్యక్ష పదవిని గెలుచుకున్నాడు.

మూలాలు

వర్గం:1971 జననాలు
వర్గం:నేపాల్ రాజకీయ నాయకులు